Ir-Regolament tal-Kummissjoni (KE) Nru 27/2002
tat-28 ta' Diċembru 2001
li jemenda l-Annessi I, III, V, VII u IX tar-Regolament tal-Kunsill (KEE) Nru 3030/93 dwar ir-regoli komuni għall-importazzjoni ta' ċerti prodotti tessili minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi il-Komunità Ewropea,
Wara li kkonsidrat ir-Regolament tal-Kunsill (KE) Nru 3030/93 tat-12 ta' Ottubru 1993 dwar ir-regoli komuni għall-importazzjoni ta' ċerti prodotti tessili minn pajjiżi terzi [1], kif emendat l-aħħar permezz tar-Regolament tal-Kummissjoni (KE) Nru 1809/2001 [2], u partikolarment l-Artikolu 19 miġjub fih,
Billi:
(1) Ir-regoli komuni għall-importazzjoni ta' prodotti tessili minn pajjiżi terzi għandhom jiġu aġġornati biex jinkludu l-ammonti ta' żviluppi riċenti.
(2) Il-Kunsill, permezz tar-Regolament (KE) Nru 2474/2000 [3], adotta il-lista ta' tessuti u prodotti ta' ħwejjeġ li għandhom jiġu integrati fil-GATT 1994 fl-1 ta' Jannar 2002.
(3) Il-Moldova saret membru sħiħ ta' l-Organizzazzjoni Dinjija tal-Kummerċ (WTO) fis-27 ta' Lulju 2001.
(4) Il-Kunsill approva permezz ta' Deċiżjoni tas-17 ta' Diċembru 2001 l-iffirmar, f'isem il-Komunità Ewropea, ta' ftehim fil-forma ta' Memorandum ta' Ftehim bejn il-Komunità Ewropea u r-Repubblika Musulmana tal-Pakistan dwar arranġamenti fil-kamp ta' l-aċċess fis-suq tat-tessuti u l-prodotti ta' ħwejjeġ, u jawtorizza l-applikazzjoni provviżorja tiegħu.
(5) Ir-Repubblika Popolori Ċiniża saret membru sħiħ ta' l-Organizzazzjoni Dinjija tal-Kummerċ fil-11 ta' Diċembru 2001.
(6) It-Tajwan se jsir membru sħiħ ta' l-Organizzazzjoni Dinjija tal-Kummerċ fl-1 ta' Jannar 2002.
(7) Ċerti Kodiċi ta' Nomenklatura Magħquda ġew modifikati, u dan huwa dovut għar-reviżjoni tan-Nomenklatura tas-Sistema Armonizzata li hi annessa mal-Konvenzjoni ta' l-Organizzazzjoni Dinjija tad-Dwana. Dan it-tibdil jaffettwa wkoll ċerti kodiċi fl-Anness I tar-Regolament (KEE) Nru 3030/93.
(8) Ir-Regolament (KEE) Nru 3030/93 għandu għalhekk jiġi emendat f'dan ir-rigward.
(9) Għal raġunijiet ta' ċarezza, ċerti l-Annessi għandhom jiġu sostitwiti.
(10) Sabiex jiġi assigurat li l-Komunità qed tħares l-obbligazzjonijiet internazzjonali tagħha l-miżuri provduti f'dan ir-Regolament għandhom japplikaw b'effett mill-1 ta' Jannar 2002.
(11) Il-miżuri provduti f'dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
Il-limiti kwantitattivi għas-sena 2001 għaċ-Ċina fir-rigward ta' kategoriji 19, 76, ex13, ex24, ex39, 123, 124, 125A, 126, 127A, 127B, 140 u 151B mhumiex se jinżammu sa mill-11 ta' Diċembru 2001.
Artikolu 2
Fir-rigward ta' limiti kwantitattivi għas-sena 2002, l-Annessi I, III, V, VII u IX tar-Regolament (KEE) Nru 3030/93 huma emendati skond l-Anness għal dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Għandhu jgħodd b'effett mill-1 ta' Jannar 2002.
Dan ir-Regolament għandu jorbot fil-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Diċembru 2001.